«Аҧыза-министр Иракли Ҕарибашвилии сареи ҳаиҧылараан Шәамахьтәыла ахадеи аҧыза-министри рҟны имоу аимадарақәа ҳрылацәажәеит, иара убас, ишазгәаҭаз ала, иара Шәамахьтәылеи Азербаиџьани рыбжьара абжьацәажәара анагӡара дазыхиоуп, ҳара уи ҳадгылоит», — иҳәеит Аахыҵ Кавкази Қырҭтәылеи аимакқәа рызҵаарақәа рзы Евроеидгыла иреиҳаӡоу ахаҭарнак Тоиво Клаар «Моамбе» аинтервиу анеиҭоз.
Тоиво Клаар Евроеидгылеи Аахыҵ Кавказ атәылақәеи русеицура иаҳа арҭбаара дақәгәыҕуеит.
«Аахыҵ Кавказ ах-тәылак аус еицыруроуп, уи аҵакы ду амоуп, ари апроцессаҿ Қырҭтәыла ароль ҷыда нанагӡоит, уи Шәамахьтәылеи Азербаиџьани рыбжьара ацҳа еиҧшуп. Аҧыза-министр Иракли Ҕарибашвилии сареи ҳаиҧылараан Шәамахьтәыла ахадеи аҧыза-министри рҟны имоу аимадарақәа ҳрылацәажәеит, иара убас, ишазгәаҭаз ала, иара Шәамахьтәылеи Азербаиџьани рыбжьара абжьацәажәара анагӡара дазыхиоуп, ҳара уи ҳадгылоит», — иҳәеит Тоиво Клаар.